ЕВРАЗИЯ ӨКМӨТТӨР АРАЛЫК КЕҢЕШИ

ТЕСКЕМЕ

	2022-жылдын «25» февралы
	         №  5
	   Нур-Султан шаары





Евразия экономикалык бирлигине мүчө мамлекеттерде жарандык авиакурулуш тармагындагы өнөр жай кызматташтыгын кеңейтүү боюнча 2022-2023-жылдарга иш-чаралар планы («жол картасы»)
жөнүндө

1. Тиркелген Евразия экономикалык бирлигине мүчө мамлекеттерде жарандык авиакурулуш тармагында өнөр жай кызматташтыгын кеңейтүү боюнча 2022-2023-жылдарга иш-чаралар планы бекитилсин. 
2. Евразия экономикалык комиссиясы Евразия экономикалык бирлигине мүчө мамлекеттердин өкмөттөрү менен биргеликте ушул тескеме менен бекитилген планда каралган иш-чараларды ишке ашырууну камсыз кылсын.
3.  Ушул тескеме Евразия экономикалык бирлигинин расмий сайтында жарыяланган күндөн тартып күчүнө кирет.

Евразия өкмөттөр аралык кеңешинин мүчөлөрү:

	         Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	   Россия
Федерациясынан

БЕКИТИЛДИ
Евразия өкмөттөр аралык кеңешинин 2022-жылдын 
25-февралындагы № 5 тескемеси менен 




2022-2023-жылдарга Евразия экономикалык бирлигине мүчө мамлекеттерде жарандык авиация курулушу тармагында өнөр жай кызматташтыгын кеңейтүү боюнча 
ИШ-ЧАРАЛАР ПЛАНЫ 
(«жол картасы»)

	Иш-чаралардын аталышы
	Күтүлгөн жыйынтык
	Аткаруу мөөнөтү
	Аткаруучу


	

	1. Төмөнкүлөрдү эске алуу менен Евразия экономикалык бирлигине мүчө мамлекеттердин (мындан ары – мүчө мамлекеттер) жарандык авиакурулуш тармагынын абалын жана өнүгүүсүн баалоо боюнча аналитикалык материалдарды даярдоо жана актуалдаштыруу:
	аналитикалык материалдар
	2022-жылдын март айы, андан ары жыл сайын
	Евразия экономикалык комиссиясы (мындан ары – Комиссия), мүчө мамлекеттер

	а) учуучу аппараттарды, аларды өндүрүү үчүн жабдууларды чыгарууну локализациялоо жана адистерди кесиптик даярдоо боюнча эл аралык тажрыйбага талдоо жүргүзүүнү
	
	
	
	

	б) самолеттордун типтери боюнча авиациялык техникага 
суроо-талаптын жана сунуштардын болжолдуу баланстарынын негизинде мүчө-мамлекеттердин авиациялык техника менен камсыз болушу боюнча сунуштарды

	
	
	

	2. Евразия экономикалык бирлигинин расмий сайтында жарандык авиакурулуш тармагында биргелешкен кооперациялык долбоорлорду ишке ашырууга кызыкдар мүчө мамлекеттердин өнөр жай ишканаларынын бирдиктүү тизмегин түзүү, жүргүзүү жана актуалдаштыруу

	Ишканалардын тизмеги/
Комиссиянын Коллегиясынын сунуштамасы 
	2022-жылдын май айы, 
андан ары жыл сайын
	Комиссия,
мүчө мамлекеттер 

	3. Үчүнчү өлкөлөрдөн импорттолуучу жана мүчө мамлекеттердин аймактарында өндүрүлүүчү аналогдору жок авиациялык комплектөөчү буюмдардын тизмесин иштеп чыгуу, анын ичинде импортту алмаштыруу максатында же аба кемелерин өндүрүү үчүн компоненттерге карата бажы-тарифтик жөнгө салуу чаралары боюнча сунуштарды иштеп чыгуу

	аналитикалык материалдар
(ККҮ грифи менен)
	2022-жылдын май айы, 
андан ары жыл сайын
	Комиссия,
мүчө мамлекеттер 

	4. Жарандык авиакурулуш тармагындагы авиациялык компоненттерди өндүрүүдө муктаждыктар жана көйгөйлөр жөнүндө мүчө мамлекеттердин ыйгарым укуктуу органдары берген маалыматтардын негизинде Комиссия тарабынан аналитикалык материалдарды даярдоо

	аналитикалык материалдар
(ККҮ грифи менен)

	2022-жылдын август айы, андан ары жыл сайын (зарылдыгына жараша)

	Комиссия, мүчө мамлекеттер


	5. «Жарандык авиакурулуш» евразиялык технологиялык платформасын түзүү 

	Комиссиянын Кеңешинин тескемеси
	2022-жылдын октябрь айы
	Комиссия,
мүчө мамлекеттер

	6. Евразия өнүктүрүү банкынын жана башка эл аралык уюмдардын аспаптары аркылуу жарандык авиакурулуш тармагында кооперациялык долбоорлорду каржылоо маселесин иштеп чыгуу

	сунуштар 
	2022-жылдын сентябрь айы, андан ары жыл сайын 

	Комиссия,
мүчө мамлекеттер

	7. Жарандык авиакурулуш тармагында өнөр жай кызматташтыгын кеңейтүү боюнча макулдашылган чечимдерди ишке ашырууну камсыз кылуу үчүн мүчө мамлекеттердин ченемдик укуктук актыларына өзгөртүүлөрдү киргизүү (зарыл болгон учурда)

	мүчө мамлекеттердин ченемдик укуктук актылары
	зарылдыгына жараша
	мүчө мамлекеттер

	8. Мүчө мамлекеттерде жарандык авиакурулуш тармагында академиялык мобилдүүлүктү уюштуруу маселесин изилдөө

	сунуштар
	2023-жылдын март айы
	мүчө мамлекеттер

	9. Биргелешкен кызматташуу долбоорлорунун потенциалдуу катышуучуларын алардын мүчө мамлекеттердин жарандык аба кемелерин өндүрүүчүлөрүнүн талаптарына шайкештигин аныктоо үчүн баалоо 
Биргелешкен кооперациялык долбоорлордун потенциалдуу катышуучуларынын мүмкүнчүлүктөрүн алардын мүчө мамлекеттердин жарандык аба кемелерин өндүрүүчүлөрдүн талаптарына шайкештигин аныктоо предметине баалоо

	өндүрүштүк талаптардын тизмеги 
	2022-жылдын август айы
	мүчө мамлекеттер

	10. Мүчө мамлекеттердин өндүрүүчүлөрүнүн максималдуу катышуусун эске алуу менен авиациялык кемелерди, авиакомпоненттерди, комплектөөчүлөрдү чогултуу боюнча мүчө мамлекеттердин аймактарында биргелешкен өндүрүштүк аянтчаларды уюштуруу

	биргелешкен ишканалардын (долбоорлордун) тизмеги

	2022-жылдын ноябрь айы
	мүчө мамлекеттер

	11. Мүчө мамлекеттердин биргелешкен кооперациялык долбоорлорунун катышуучуларынын ортосунда келишимдерди түзүүгө көмөктөшүү

	консультациялык колдоо (мүчө мамлекеттердин ишканаларынын ортосундагы келишимдер) 
	2022-жылдын декабрь айы, андан ары жыл сайын
	мүчө мамлекеттер 

